XIV 
Den 11. Juni 1921. Besøg i Zoologisk Have under Ledelse af 
Direktør W. Dreyer. Deltagernes Antal Antal ca. 20. 
Direktør Dreyer havde været saa elskværdig at indbyde Foreningens Med¬ 
lemmer til et Besøg i Haven. Deltagerne mødtes Kl. 10 ved Apistemplet, 
hvor de blev modtaget af Direktøren, som derefter viste dem rundt i Haven. 
Trods de vanskelige Forhold i Krigsaarene er det lykkedes at bevare en ud¬ 
mærket Dyrebestand, som i den senere Tid er blevet yderligere forøget ved 
værdifulde Nyerhvervelser, saaledes en Hanelefant til Erstatning for den af¬ 
døde „Chang“, en ny Flodhest, nogle Pungdjævle o. s. v. Særlig Beundring 
vakte den smukke Rovdyrbestand, deriblandt den pragtfulde Samling Løver 
og Tigere. 
Efter Rundgangen var Deltagerne Gæster ved en Frokost i Restaurations¬ 
bygningen ; ved Frokosten — hvor ogsaa Fru Direktør Dreyer var til Stede 
— taltes der bl. a. af Direktøren, hvorefter Lektor Thomsen paa Foreningens 
Vegne takkede for den interessante Dag. M. Th. 
Den 15. Juni 1921. Ekskursion til Furesøen under Ledelse af 
Dr. phil. C. Wesenberg-Lund. Deltagernes Antal ca. 25. 
Deltagerne Samledes om Formiddagen i Holte. Man sejlede herfra med 
Dampbaad igennem Furesøens forskellige Afsnit, hvor de biologiske Zoner 
demonstreredes. (Se iøvrigt: C. Wesenberg-Lund: Furesø-Studier. Vidensk. 
Selsk. Skr. 8. R. 3). Ved Bredden iagttoges Mængder af Dreissenssia. Under 
Turen gjordes et Ophold ved Jægerhuset, hvor Frokosten indtoges. Tilbage i 
Holte ved 5-Tiden. R■ Sp. 
Den 4.-7. Juli 1921. Ekskursion til Sønderjylland under Ledelse 
af Statsgeolog, Dr. phil. V. Nordmann og Dr. phil. Th. Mortensen. 
Deltagernes Antal 12. 
Deltagerne samledes om Aftenen i Sønderborg, og efter at have spist til 
Aften gik man til Dybbølstenen, Danmarks næststørste erratiske Blok, og 
derfra til Skanserne og de øvrige historiske Mindesmærker paa Dybbølbjærg. 
Paa Vejen demonstreredes Egnens ejendommelige Landskabsform. 
Næste Morgen med Toget til Dynt, hvorfra man gennem Broagerlands 
Grundmorænelandskab gik til Gammelmarksklinterne ved Stensig Mose, hvor 
de interglaciale Eem-Aflejringer studeredes (Tapes-Sand, der hviler paa Cy- 
prina-Ler, der atter hviler paa Brak- og Ferskvandsdannelser; hele Lagserien 
er opskudt og nogec forstyrret og overlejres af Moræneler og glaciofluvialt 
Sand; se D. G. U. II. R. Nr. 17). Derfra til Broager, hvor Middagen indtoges, 
og videre forbi Teglværkerne ved Egernsund til Graasten. Landskabsformen 
demonstreredes undervejs. 
Næste Morgen med Toget til Tønder; paa Vejen iagttoges Forskellen 
mellem Østjyllands Morænelandskab fra sidste Istid og det ældre, forvitrede, 
lave Diluviallandskab med mellemliggende Hedesletter i Midt- og Vestjylland. 
Fra Tønder over Højer (Marsken og Diget besaas) og Ballum til Rømø, hvor 
Middagen indtoges i Havneby. Derfra spadseredes til Lakolk, hvor der over¬ 
nattedes. Paa Vejen studeredes Marsken ved Havneby ( Corophium , Hydrobia 
